LĪGUMS Nr. 3-8.2/8
Par kondicionieru, gaisa dzesēšanas iekārtu un ventilācijas iekārtu
 tehnisko apkopi un remontu

	Jūrmalā
	Dokumenta datums ir tā 
elektroniskās parakstīšanas datums 



Sociālās integrācijas valsts aģentūra, nodokļu maksātāja kods Nr.90001790030, juridiskā adrese: Dubultu prospekts 71, Jūrmala, LV-2015 (turpmāk – Pasūtītājs), kuru uz Labklājības ministrijas 2023.gada 29.novembra lēmuma Nr. LM-23.1-1-28/122 un nolikuma pamata pārstāv direktore Ilona Jurševska, no vienas no vienas puses, un
SIA “Civinity Solutions”, vienotais reģistrācijas Nr. 40003885943, juridiskā adrese: Dēļu iela 5, Rīga, LV-1004 (turpmāk – Izpildītājs), kuru uz prokūras pamata pārstāv prokūrists Guntis Gailītis, no otras puses,
abas puses kopā un katra puse atsevišķi turpmāk saukti Puses/Puse, pamatojoties uz VSIA “Šampētera nams” iepirkumu komisijas 2025. gada 18.februāra lēmuma atklātā konkursa “Kondicionieru, gaisa dzesēšanas iekārtu un ventilācijas iekārtu tehniskā apkope un remonts” Nr. ŠN 2024/7-KA 4.daļā, (turpmāk - Iepirkums), noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas veikt Pasūtītāja rīcībā esošo kondicionieru, gaisa dzesēšanas un ventilēšanas iekārtu (turpmāk – Iekārtas) tehnisko apkopi, diagnostiku, darbības atjaunošanu, remontu, demontāžu un utilizāciju (turpmāk – Pakalpojumi) saskaņā ar Līguma un tā pielikumu noteikumiem Pasūtītāja objektos, kas norādīti Līguma 1.pielikumā (Tehniskā specifikācija).
1.2. Iekārtas, atkarībā no to svarīguma Pasūtītāja darbības nodrošināšanai, sadalītas 5 (piecās) grupās un to saraksts (turpmāk − Iekārtu saraksts) ietverts Līguma 1.pielikumā, kur norādīta informācija par katras Iekārtas modeli, ražošanas gadu, atrašanās vietu un apkopju biežumu.
1.3. Iekārtu saraksts un apkopju biežums Līguma darbības laikā var tikt grozīts, kā arī var tikt mainīta Iekārtu atrašanās vieta, nemainot to grupu Iekārtu sarakstā, par ko paziņo Izpildītājam, nosūtot informāciju par attiecīgo Iekārtu. 
1.4. Izpildītājs nodrošina Pakalpojumu sniegšanu līdz brīdim, kad iestājas kāds no šādiem nosacījumiem:
1.4.1. līdz 2028.gada 28.februārim;
1.4.2. līdz Pasūtītājs izlietojis Līguma 3.1.punktā noteikto Līguma summu.

2. Pakalpojumu sniegšanas kārtība
2.1. Pakalpojumi tiek sniegti saskaņā ar Pasūtītāja rakstveida, e-pasta vai telefonisku paziņojumu (turpmāk – Paziņojums) Izpildītājam, kurā Pasūtītājs paziņo Izpildītājam par sniedzamo Pakalpojumu nepieciešamību un veidu, Iekārtu atrašanās vietu.
2.2. Izpildītājs sniedz Pakalpojumus attiecīgajai Iekārtai tās atrašanās vietā Pasūtītāja darba laikā, darba dienās no plkst. 8:30 līdz plkst.17:00.
2.3. [bookmark: page31]Izpildītājs veic Iekārtu tehnisko apkopi 5 (piecu) darba dienu laikā no Paziņojuma izdarīšanas dienas.
2.4. Izpildītājs veic Iekārtu diagnostiku un darbības atjaunošanu Līguma 2.2.punktā norādītajā laikā:
2.4.1. [bookmark: _Hlk531341927]Līguma 1.pielikuma 1.grupā norādītajām Iekārtām – 5 (piecu) stundu laikā Latvijas Republikas robežās;
2.4.2. Līguma 1.pielikuma 2., 3., 4. un 5. grupā norādītajām Iekārtām Latvijas Republikas robežās – 10 (desmit) stundu laikā no Paziņojuma izdarīšanas brīža.
2.5. Ja, veicot Iekārtas diagnostiku atklājas, ka Iekārtai nepieciešams veikt remontu, Izpildītājam ir pienākums Iekārtas atrašanās vietā noteikt iespējamos Iekārtas bojājumus un defektus, to cēloņus un 1 (vienas) darba dienas laikā pēc diagnostikas veikšanas iesniegt Pasūtītājam parakstītu defektācijas aktu. 
2.6. Vienlaicīgi ar defektācijas aktu Izpildītājs Pasūtītājam iesniedz nepieciešamo remonta darbu tāmi, ja remonta veikšanai (bojājumu novēršanai) nepieciešamas rezerves detaļas. Tāmē norāda paredzamo remonta darbu ilgumu stundās, remontā izmantojamās detaļas, materiālus un to cenas. Šādi Pakalpojumi sniedzami/materiāli iepērkami tikai pēc Pasūtītāja rakstveida saskaņojuma saņemšanas.
2.7. Puses vienojas par darbu izpildi, ja nepieciešama Iekārtu demontāža. Izpildītājs sagatavo demontāžas aktu un iesniedz to Pasūtītājam.
2.8. Izpildītājs demontēto Iekārtu utilizē, to nogādājot līdz utilizācijas punktiem. Izpildītājs Pasūtītājam 10 dienu laikā pēc utilizācijas veikšanas iesniedz utilizācijas punkta izsniegtu utilizācijas aktu.
2.9. Pusēm vienojoties, nepieciešamības gadījumā var tikt noteikti citi šajā nodaļā norādītie Pakalpojumu sniegšanas laiki un termiņi.
2.10. Pakalpojumi tiek uzskatīti par sniegtiem ar brīdi, kad Puses par to paveikšanu ir sagatavojušas un abpusēji bez atrunām parakstījušas Pakalpojumu pieņemšanas – nodošanas aktu.
2.11. Ja Pakalpojumi ir sniegti nekvalitatīvi un pārbaudes laikā tiek konstatēti to trūkumi vai defekti, vai Pakalpojumi sniegti nepilnīgi vai neatbilstoši Līguma noteikumiem, Pasūtītājs ir tiesīgs neparakstīt Pakalpojumu pieņemšanas – nodošanas aktu, informējot Izpildītāju par tā neparakstīšanas iemesliem.
2.12. Līguma 2.11.punktā norādītajā gadījumā Puses sagatavo defektu aktu, kurā norāda novēršamās nepilnības, kā arī to novēršanas kartību un termiņus. Konstatētās nepilnības Izpildītājs novērš par saviem līdzekļiem.
2.13. Pakalpojumu pieņemšanas – nodošanas akta parakstīšana neatbrīvo Izpildītāju no atbildības par slēptiem, tā parakstīšanas laikā nekonstatētiem sniegto Pakalpojumu trūkumiem.
2.14. Pēc nepilnību novēršanas notiek atkārtota Pakalpojumu nodošana - pieņemšana.

3. Līguma summa un norēķinu kārtība
3.1. Līguma summa bez pievienotās vērtības nodokļa (turpmāk – PVN) ir 25 000,00 EUR (divdesmit pieci tūkstoši euro un 00 centi), (turpmāk – Līguma summa).
3.2. Līguma summā ir ietvertas visas Līguma 1.punktā minēto Pakalpojumu izmaksas saskaņā ar Līguma 2.pielikumā noteiktajām cenām un remontdarbos izmantoto materiālu un detaļu izmaksas, par kurām Pasūtītājs maksā saskaņā ar tāmi.
3.3. Pasūtītājs veic samaksu par sniegtajiem Pakalpojumiem saskaņā ar Paziņojumu, Līguma 2.pielikumā noteiktajām cenām un tāmi (gadījumā, ja Izpildītājs veicis Iekārtu remontu, kura ietvaros veikta detaļu nomaiņa) par faktiski sniegtajiem Pakalpojumiem.
3.4. Līguma 2.pielikumā norādītajās Pakalpojumu cenās:
3.4.1. pozīcijās 1., 2., 3., 4. un 5. grupas “Iekārtu tehniskā apkope” ir norādītas visas izmaksas, kas saistītas ar Iekārtu tehnisko apkopi, aukstuma aģentu nomaiņu, Iekārtu tehniskās apkopes laikā veikto Iekārtu diagnostiku, darbaspēku, garantiju, nodokļiem (izņemot PVN), nodevām, transporta izmaksām, nepieciešamo atļauju iegūšanai no trešajām personām un citas ar Pakalpojumu savlaicīgu un kvalitatīvu izpildi saistītās izmaksas. Tehniskās apkopes laikā nomainīto kasešu filtru un gaisa filtru izmaksas nav iekļautas apkopes izmaksās un par tām Pasūtītājs un Izpildītājs vienojas atsevišķi, piestādot tāmi un rēķinu;
3.4.2. pozīcijā „Remontdarbu izmaksas” ir norādītas visas izmaksas Iekārtu diagnostikas veikšanai (visas tiešās un netiešās izmaksas, virsizdevumi un peļņa, darbaspēka izmaksas), izmaksas par Iekārtu remontu (visas tiešās un netiešās izmaksas, virsizdevumi un peļņa, darbaspēka izmaksas, izņemot materiālu un detaļu izmaksas, par kurām Pasūtītājs maksā saskaņā ar Pušu saskaņoto tāmi).
3.5. Izpildītājs rēķinus un aktus nosūta, t.sk. paraksta elektroniski, ne vēlāk kā līdz katra mēneša 10. (desmitajam) datumam uz Pasūtītāja oficiālo elektronisko adresi vai elektroniskā pasta adresi: […], noformētus atbilstoši Latvijas Republikā spēkā esošajiem Ministru kabineta noteikumiem.
3.6. Samaksa par Pakalpojumiem tiek veikta, pamatojoties uz Pušu parakstītu Pakalpojumu pieņemšanas – nodošanas aktu par faktiski izpildītiem Pakalpojumiem un Izpildītāja izrakstītu rēķinu. Ja Izpildītājs veicis Iekārtas utilizāciju, tad jāpievieno utilizācijas akts. Samaksa par iepriekšējā mēnesī veiktajiem Pakalpojumiem tiek veikta vienu reizi mēnesī 20 (divdesmit) darba dienu laikā no Izpildītāja izrakstīta rēķina un abpusēji parakstīta Pakalpojumu pieņemšanas – nodošanas akta saņemšanas dienas. 
3.7. Pasūtītājs pieņem elektroniskos attaisnojuma dokumentus (rēķinus), kuri sagatavoti strukturētā elektroniskā formā, kas ļauj tos automātiski un elektroniski apstrādāt, un kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.

4. Pušu tiesības un pienākumi
4.1. Izpildītājam, sniedzot Pakalpojumus, ir pienākums ievērot Latvijas Republikas normatīvo tiesību aktu prasības, kas regulē Pakalpojumu sniegšanu, kā arī apkopjamo Iekārtu ražotāju ekspluatācijas noteikumu prasības, atbildēt par darba aizsardzības un drošības normu ievērošanu, vides aizsardzības un citu normatīvo aktu ievērošanu, kas attiecināmi uz  Pakalpojumu sniegšanu.
4.2. Izpildītājam ir pienākums nodrošināt, ka tam ir izsniegta Valsts vides dienesta atļauja (licence) darbībām ar aukstuma aģentiem visā Līguma darbības laikā.
4.3. Izpildītājam ir pienākums nodrošināt, ka Izpildītāja speciālistiem, kuri veic darbības ar Pasūtītāja Iekārtām, ir spēkā esoši Valsts vides dienesta izsniegti sertifikāti darbībām ar aukstuma aģentiem.
4.4. Izpildītājam ir pienākums sniegt Pakalpojumus, izmantojot savu darba spēku, instrumentus un materiālus, Līgumā noteiktajā kārtībā un termiņos.
4.5. Izpildītājam ir pienākums Pakalpojumus sniegt kvalitatīvi, ar atbilstošiem materiāliem, kas atbilst standartu un tehnisko noteikumu prasībām, Līgumā, tā pielikumos un Iekārtu ražotāja tehniskajā dokumentācijā noteiktajā kārtībā un termiņos.
4.6. Izpildītājam ir pienākums, sniedzot Pakalpojumus, izmantot tikai jaunas, nelietotas rezerves detaļas, kas paredzētas konkrētajam Iekārtas modelim.
4.7. Izpildītājam ir pienākums pēc detaļu nomaiņas pēc Pasūtītāja atsevišķa pieprasījuma iesniegt Pasūtītājam detaļu iegādes dokumentācijas apliecinātu kopiju.
4.8. Izpildītājam ir pienākums uzņemties atbildību par Pakalpojumu sniegšanas laikā Izpildītāja vainas dēļ notikušiem nelaimes gadījumiem un nodarītiem bojājumiem, atlīdzināt par tiem saskaņā ar Latvijas Republikas normatīvajiem tiesību aktiem.
4.9. Izpildītājam ir pienākums pirms Pakalpojumu pieņemšanas – nodošanas akta parakstīšanas par saviem līdzekļiem attīrīt Pakalpojumu sniegšanas vietu, aizvākt būvgružus, Izpildītājam piederošo inventāru un darbarīkus.
4.10. Izpildītājam ir pienākums nodot Pasūtītājam sniegtos Pakalpojumus un parakstīt Pakalpojumu pieņemšanas – nodošanas aktu, ja Pakalpojumi sniegti atbilstoši Līguma nosacījumiem.
4.11. Izpildītājam ir pienākums pēc Pakalpojumu pieņemšanas – nodošanas akta abpusējas parakstīšanas iesniegt Pasūtītājam rēķinu par faktiski sniegtajiem Pakalpojumiem.
4.12. Izpildītājam ir pienākums nodot Pasūtītājam visu ar Pakalpojumu sniegšanu saistīto dokumentāciju.
4.13. Izpildītājam ir pienākums uzturēt garantijas saistības Līgumā noteiktajā garantijas termiņā un apjomā.
4.14. Izpildītājam ir pienākums utilizācijai nododamo Iekārtu nodot utilizācijas punktā, saņemot utilizācijas aktu, kurš tiek iesniegts Pasūtītājam.
4.15. Pasūtītājam ir pienākums nodrošināt Izpildītājam netraucētu Līgumā minēto Pakalpojumu sniegšanu savā teritorijā, nodrošināt Izpildītāja darbiniekiem drošus darba apstākļus Līgumā minēto Pakalpojumu sniegšanas laikā. 
4.16. Pasūtītājam ir pienākums pieņemt no Izpildītāja sniegtos Pakalpojumus un parakstīt Pakalpojumu pieņemšanas – nodošanas aktu, ja Pakalpojumi sniegti atbilstoši Līguma nosacījumiem.
4.17. Pasūtītājam ir pienākums samaksāt Izpildītājam par sniegtajiem Pakalpojumiem, ievērojot Līgumā noteikto kārtību.
4.18. Pusēm ir tiesības pieprasīt un saņemt no otras Puses tās rīcībā esošu informāciju, kas saistīta ar Pakalpojumu sniegšanu.



5. [bookmark: page34]Garantijas noteikumi
5.1. Izpildītājs garantē sniegto Pakalpojumu un remontā izmantoto materiālu un detaļu kvalitāti 24 (divdesmit četri) mēneši no Pakalpojumu pieņemšanas – nodošanas akta parakstīšanas brīža.
5.2. Garantijas darbības laikā Izpildītājs apņemas 5 (piecu) darba dienu laikā par saviem līdzekļiem novērst jebkādus atklātos Pakalpojumu defektus, ja tie ir radušies nekvalitatīvi sniegtu Pakalpojumu dēļ vai izmantotu nekvalitatīvu materiālu rezultātā.
5.3. Gadījumā, ja Izpildītājs nenovērš defektus noteiktajā termiņā un termiņa nokavējums ir vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus.
5.4. Līguma garantijas noteikumi attiecas uz garantijas darbības laikā neierobežotu reižu skaitu nomainītām detaļām un materiāliem un veiktajiem remontiem.

6. Pušu atbildība un strīdu risināšana
6.1. Puses saskaņā ar Latvijas Republikā spēkā esošajiem normatīvajiem tiesību aktiem ir materiāli atbildīgas par Līguma saistību pārkāpšanu, kā arī par otrai Pusei radītiem zaudējumiem.
6.2. Pasūtītājs ir tiesīgs prasīt no Izpildītāja līgumsodu par Līgumā noteikto Pakalpojumu izpildes termiņu kavējumiem:
6.2.1. Par Līgumā noteikto ierašanās termiņu nokavējumu - 5 EUR (pieci euro) par katru nokavēto stundu;
6.2.2. Par Līgumā noteiktā defektācijas akta un tāmes iesniegšanas termiņa nokavējumu - 5 EUR (pieci euro) par katru nokavēto darba dienu par katru Iekārtu;
6.2.3. Par Līgumā noteikto remonta termiņu nokavējumu - 5 EUR (pieci euro) par katru nokavēto darba dienu par katru Iekārtu;
6.2.4. Par Līgumā noteiktā Iekārtu bojājumu novēršanas garantijas laikā termiņa nokavējumu 5 EUR (pieci euro) par katru nokavēto darba dienu par katru Iekārtu.
6.3. Pasūtītājs ir tiesīgs prasīt no Izpildītāja līgumsodu, ja Līguma izpildes laikā ir konstatēts Līguma 4.2. un/vai 4.3.punkta pārkāpums (nav atjaunota vai pagarināta Valsts vides dienesta atļauja (licence)) 100 EUR (viens simts euro) apmērā par katru konstatēto gadījumu. 
6.4. Izpildītājs ir tiesīgs prasīt no Pasūtītāja līgumsodu par Līgumā noteikto samaksas termiņu kavējumiem 0,5 % (nulle, komats, pieci procenti) apmērā no kavētās maksājuma summas par katru nokavēto dienu, bet ne vairāk kā 10 % (desmit procentus) no kavētās maksājuma summas.
6.5. Izpildītājs kompensē Pasūtītājam vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja vai tā darbinieku puses, kā arī jebkurus zaudējumus, kas radušies tāpēc, ka Izpildītājs nav ievērojis normatīvo aktu prasības.
6.6. Līgumsoda samaksa neatbrīvo Puses no saistību izpildes, un līgumsoda summa netiek ieskaitīta zaudējumu atlīdzībā.
6.7. Strīdus, kas var rasties Līguma izpildes rezultātā vai saistībā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos paredzētajā kārtībā.
6.8. Ja ir iestājušies apstākļi, kas saskaņā ar Līgumu dod Pasūtītājam tiesības piemērot līgumsodu pret Izpildītāju, Pasūtītājs līgumsoda apmēru atrēķina no nākošā vai veicamā maksājuma bezstrīdus kārtībā.

7. Līguma grozīšanas, papildināšanas un izbeigšanas kārtība
7.1. Jebkuri grozījumi vai papildinājumi Līgumā izdarāmi rakstveidā un tie kļūst par neatņemamu Līguma sastāvdaļu ar brīdi, kad tos ir parakstījušas abas Puses. Līguma grozījumi pieļaujami, ievērojot Publisko iepirkuma likuma (turpmāk – PIL) 61.un 64.pantā pantā noteikto.
7.2. Līgumu var izbeigt, Pusēm par to savstarpēji rakstveidā vienojoties.
7.3. Pasūtītājam ir tiesības vienpusēji izbeigt Līgumu, rakstveidā brīdinot par to Izpildītāju 30 (trīsdesmit) dienas iepriekš.
7.4. Pasūtītājam ir tiesības vienpusēji izbeigt Līgumu, rakstveidā brīdinot par to Izpildītāju 3 (trīs) darba dienas iepriekš, ja:
7.4.1. Izpildītājs savas vainas dēļ nokavē Līgumā paredzēto Pakalpojumu sniegšanas termiņu vairāk par 10 (desmit) dienām;
7.4.2. Izpildītājam Līguma darbības laikā tiek anulētas licences vai sertifikāti, kas atļauj Pakalpojumu sniegšanu;
7.4.3. ir uzsākta Izpildītāja likvidācija vai reorganizācija, vai Izpildītājs ir atzīts par maksātnespējīgu;
7.4.4. Izpildītājs sniedz Pakalpojumus nekvalitatīvi;
7.4.5. ja Līgumu nav iespējams izpildīt tādēļ, ka Līguma izpildes laikā uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.5. Izpildītājam ir tiesības vienpusēji izbeigt Līgumu, rakstveidā brīdinot par to Pasūtītāju 3 (trīs) darba dienas iepriekš, ja Pasūtītājs kavē Līgumā noteikto maksājumu termiņu vismaz 30 (trīsdesmit) dienas.
7.6. Ja Pasūtītājs izmanto tiesības vienpusēji izbeigt Līgumu, Izpildītājs sagatavo atsevišķu aktu par kvalitatīvi sniegto vēl neapmaksāto Pakalpojumu apjomu un vērtību. Sagatavojot aktu, Puses ņem vērā sniegto Pakalpojumu kvalitāti, Pusēm piemērotos līgumsodus. Pasūtītājs maksā Izpildītājam par tā faktiski sniegto Pakalpojumu apjomu atbilstoši sagatavotajam aktam. Šajā gadījumā uz Izpildītāja faktiski sniegtajiem Pakalpojumiem attiecas Līguma 5.nodaļā noteiktās garantijas saistības.

8. Apakšuzņēmēju un speciālistu maiņa un piesaistīšana
8.1. [bookmark: _Hlk531352115]Līguma izpildē iesaistītos apakšuzņēmējus Izpildītājs ir norādījis Līguma spēkā stāšanās dienā. Izpildītājs apņemas nekavējoties paziņot Pasūtītājam par jebkurām izmaiņām Līguma izpildē iesaistīto apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 
8.2. Piedāvātajā personāla sastāva sarakstā Izpildītājs ir norādījis Līguma spēkā stāšanās dienā Līguma izpildē iesaistītos speciālistus. Piedāvātajā personāla sastāva sarakstā norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. 
8.3. Izpildītājs nav tiesīgs bez saskaņošanas ar Pasūtītāju veikt piedāvātajā personāla sastāva sarakstā norādīto speciālistu un Līguma izpildē iesaistīto apakšuzņēmēju sarakstā norādīto apakšuzņēmēju nomaiņu vai iesaistīt papildu apakšuzņēmējus Līguma izpildē. Izpildītājam ir pienākums saskaņot ar Pasūtītāju papildu speciālistu vai apakšuzņēmēju piesaisti Līguma izpildē.
8.4. Pasūtītājs nepiekrīt piedāvātajā personāla sastāva sarakstā norādīto speciālistu nomaiņai Līgumā norādītajos gadījumos un gadījumos, kad piedāvātajā personāla sastāva sarakstā norādītā speciālista nomaiņai piedāvātais speciālists neatbilst Iepirkuma procedūras dokumentos uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski izdevīgāko piedāvājumu.
8.5. Pasūtītājs nepiekrīt Līguma izpildē iesaistīto apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
8.5.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
8.5.2. tiek nomainīts apakšuzņēmējs, uz kura iespējām uzņēmējs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu uzņēmējs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst PIL 42. panta pirmajā vai otrajā daļā minētajiem pretendentu izslēgšanas gadījumiem;
8.5.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR no kopējās Pakalpojumu vērtības (apakšuzņēmēja veicamo darbu vai sniedzamo pakalpojumu vērtība tiek noteikta PIL 63.panta trešajā daļā noteiktajā kārtībā), atbilst PIL 42.panta pirmajā vai otrajā daļā minētajiem pretendentu izslēgšanas gadījumiem;
8.5.4. apakšuzņēmēja maiņas rezultātā tiktu veikti tādi grozījumi uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
8.7. Pārbaudot jaunā apakšuzņēmēja atbilstību, pasūtītājs piemēro PIL 42.panta noteikumus, minētā panta trešajā daļā noteiktos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.8. Pasūtītājs pieņem lēmumu atļaut vai atteikt piedāvātajā personāla sastāva sarakstā norādīto speciālistu un/vai Līguma izpildē iesaistīto apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar  Līguma un PIL noteikumiem. Par pieņemto lēmumu Pasūtītājs rakstveidā paziņo Izpildītājam.
8.9. Pasūtītājam ir tiesības rakstveidā pieprasīt Izpildītāja speciālistu nomaiņu, ja Pasūtītāju neapmierina norādītā uzņēmēja personāla darba produktivitāte, darba kvalitāte vai citi apstākļi.
8.10. Lai pārbaudītu, vai Līguma izpildē piesaistītais Izpildītāja personāls vai apakšuzņēmēji atbilst PIL 62. panta prasībām, Izpildītājs papildus līguma 8.2. un 8.3. punktā noteiktajam, pēc Pasūtītāja pieprasījuma iesniedz izvērtēšanai nepieciešamo un Pasūtītāja pieprasīto papildu informāciju.

9. Personas datu aizsardzība
9.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās Puses darbiniekiem.
9.2. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
9.3. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
9.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
9.5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
9.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
9.7. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu t.sk. no attiecīgās Puses darbiniekiem vai apakšuzņēmējiem, ko tai uzliek šis Līgums vai jebkādi piemērojamie normatīvie akti. Šajā gadījumā Puse, kura konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.  
9.8. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un/vai, ciktāl to pieļauj piemērojamie normatīvie akti, iznīcina visus šādus datus.

10.  Konfidencialitāte
10.1. Izpildītājs apņemas ievērot konfidencialitāti, tajā skaitā:
10.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
10.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
10.2. Pasūtītājs apņemas ievērot konfidencialitāti  un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā Izpildītājs nevar noteikt par komercnoslēpumu Līguma priekšmetu un tā izpildes rezultātu.
10.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
10.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
10.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
10.6. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

11.  Nepārvarama vara
11.1. Puses tiek atbrīvotas no Līgumā noteikto saistību pilnīgas vai daļējas izpildes, ja pēc Līguma parakstīšanas iestājušies nepārvarami, ārkārtēja rakstura apstākļi, kurus Puses nevarēja ne paredzēt, ne ietekmēt.
11.2. Līguma ietvaros par nepārvaramiem, ārkārtēja rakstura apstākļiem tiek uzskatīti: karš, kara darbība, iekšējie nemieri, dabas stihijas, ugunsnelaimes, avārijas, Latvijas valsts varas pieņemtie likumi un valsts pārvaldes iestāžu lēmumi.
11.3. Pusei, kura atsaucas uz nepārvaramu, ārkārtēja rakstura apstākļu darbību, par to ne vēlāk kā 5 (piecu) darba dienu laikā rakstveidā jāpaziņo otrai Pusei, vienlaicīgi norādot, kad, pēc tās domām, būtu iespējams izpildīt savas saistības. 
11.4. Ja 15 (piecpadsmit) dienu laikā pēc nepārvaramu, ārkārtēja rakstura apstākļu iestāšanās, to darbība turpinās, Puse ir tiesīga vienpusēja kārtā pārtraukt Līgumu, rakstveidā paziņojot par to otrai Pusei.
11.5. Ja Līgums tiek izbeigts minēto apstākļu dēļ un Izpildītājs līdz Līguma izbeigšanas paziņojuma saņemšanai ir pienācīgi pildījis visas savas līgumsaistības, Pasūtītājs samaksā Izpildītājam par līdz Līguma izbeigšanas paziņojuma saņemšanas brīdim pienācīgi veiktajiem Pakalpojumiem.

12.  Citi noteikumi
12.1. Līgums stājas spēkā ar tā abpusējas parakstīšanas brīdi un ir spēkā līdz visu Līgumā noteikto saistību pilnīgai izpildei.
12.2. Puses vienojas, ka ar Līguma izpildi saistītos jautājumus risinās šādas Pušu kontaktpersonas:
12.2.1. Pasūtītāja kontaktpersonas:
12.2.1.1. Saimnieciskā nodrošinājuma nodaļas vecākais saimniecības vadītājs […], tālr. […], e-pasts: […];
12.2.1.2. Ēkas inženiertehnisko sistēmu uzraugs […], tālr. […], e-pasts: […];
12.2.2. Izpildītāja kontaktpersona: komercobjektu projektu vadītājs […], tālr. […], e-pasts: […]. 
12.3. Pusēm 5 (piecu) darba dienu laikā jāpaziņo par savu rekvizītu (nosaukuma, adreses, norēķinu rekvizītu u.tml.) izmaiņām un Līguma 12.2.punktā noteikto Pušu pārstāvju maiņu. Šādā gadījumā atsevišķi Līguma grozījumi netiek gatavoti. Ja kāda no Pusēm nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
12.4. Pušu kontaktpersonas ir atbildīgas par darbības koordinēšanu atbilstoši Līgumam, par  Līgumā veikto Pakalpojumu pārbaudi, pieņemšanu un Pakalpojumu pieņemšanas – nodošanas akta parakstīšanu, kā arī citu Līgumā noteikto pienākumu izpildi.
12.5. Puse nav tiesīga bez otras Puses rakstiskas piekrišanas nodot no Līguma izrietošās tiesības un/vai saistības trešajām personām.
12.6. Līgums ir saistošs Pušu un to attiecīgo tiesību un saistību pārņēmējiem, pilnvarotajiem un pārstāvjiem.
12.7. Jebkuri grozījumi vai papildinājumi Līgumā izdarāmi rakstveidā, un tie kļūst par neatņemamu Līguma sastāvdaļu ar brīdi, kad tos ir parakstījušas abas Puses.
12.8. Jautājumos, kas nav atrunāti Līgumā, Puses risina, piemērojot Latvijas Republikā spēkā esošos normatīvos tiesību aktus.
12.9. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus. 
12.10. Līgums sagatavots elektroniska dokumenta veidā, latviešu valodā un parakstīts ar drošu elektronisko parakstu, kas satur laika zīmogu.
12.11. Līgumam tā parakstīšanas brīdī pievienoti šādi pielikumi:
12.11.1. Tehniskā specifikācija un iekārtu saraksts – 1.pielikums;
12.11.2. Finanšu piedāvājums – 2.pielikums;
12.11.3. Pakalpojumu pieņemšanas – nodošanas akts (paraugs) – 3.pielikums;
12.11.4. Līguma izpildes nodošanas-pieņemšanas akta forma – 4.pielikums.

13. Pušu rekvizīti un paraksti

	PASŪTĪTĀJS
Sociālās integrācijas valsts aģentūra
Nodokļu maksātāja kods Nr. 90001790030
Juridiskā adrese: Dubultu prospekts 71, 
Jūrmala, LV-2015         
Banka: […]
Konts: […]
______________________
Direktore Ilona Jurševska
	IZPILDĪTĀJS:
SIA “Civinity Solutions”
Vienotais reģistrācijas Nr. 40003885943
Juridiskā adrese: Dēļu iela 5, Rīga, 
LV-1004
Banka: […]
Konts: […]
______________________

